tartuNLP/wikipedia-smugri-20251201 huggingface dataset:
Marika Korolev-Pihelpuu

Marika Korolev-Pihelpuu (kuni 2009. aastani Marika Korolev; sündinud 16. veebruaril 1970) on eesti näitleja.
Ta lõpetas aastal 1988 Tallinna 8. Keskkooli ja aastal 1992 Tallinna Konservatooriumi lavakunstikateedri 15. lennu. 
Aastatel 1992–2004 töötas näitlejana Vanalinnastuudios, hiljem töötas ka vabakutselisena, kuid liitus seejärel Vana Baskini Teatri trupiga.
Isiklikku.
Tal on tütar Annabel (sündinud 1996) ning pojad Raul (sündinud 2004) ja Ramses (sündinud 2017). Marika Korolev on abielus ettevõtja Marek Pihelpuuga.
Roheline Urvaste

Seltsing Roheline Urvaste oli looduskaitse ja keskkonnakaitsega tegelev seltsing Urvaste vallas (praeguses Antsla vallas).
Seltsing loodi 3. septembril 2004. Seltsingu eestvedajateks olid Airi Hallik-Konnula ja Helina Kärgenberg.
Seltsingu Roheline Urvaste põhieesmärgiks oli Ess-soo päästmine. Kuid seltsing korraldas ka rabamatkasid, heakorra talguid ning viis ellu mitmeid looduskaitse projekte, näiteks korrastati Keskkonnainvesteeringute Keskuse projekti toel Urvaste valla (praeguse Antsla valla) LK aluste põlispuude ümbrus ja lisati piksevardad kahele Eesti jämedamale tammele. 
Seltsingusse kuulus 17 liiget. Kuid Ess-soo toetuseks andsid oma toetusallkirja ka paar tuhat inimest üle Eesti. 
Seltsingu Roheline Urvaste tegevus kestis kokku 10 aastat - seltsingu loomisest 2004 aasta septembris kuni Ess-soo maastikukaitseala moodustamiseni 2010 aastal, ametkondade viimaste otsuste tegemiseni 2013 a. ja tänuürituse korraldamiseni 2014 a. 
Seltsing on oma tegevuse lõpetanud, sest vaidlus Ess-soo üle on lõppenud. Kõik osapooled said oma seisukohad öelda ja mitmete kohtuvaidluste tulemusena moodustati Ess-soo maastikukaitseala. Ess-soo looduskaitseline väärtus nii Eesti, kui ka Euroopa mastaabis ning olulisus kohalike elanike jaoks leidis kinnitust. Teema olulisuse teavitamiseks andis seltsing Roheline Urvaste välja vaid üks kord ilmunud teavituslehe Ess-soo SOS. 
Seltsing sai tegutsemisajal tagasisidet, et läbitud vaidlus oli abiks ka teistele looduskaitselistele organisatsioonidele oma kodukoha loodusväärtuste eest seismisel ning antud juhtumi puhul oli oluline ka see, et kohus tunnistas seltsingute kaebeõigust looduskaitse küsimustes (Arhusi konventsioonist lähtuvalt).
2005 aastal osales kohalike omavalitsuste volikogude valimistel valimisliit Roheline Urvaste, kuhu kuulusid ka mõned seltsingu liikmed. Valimisliit Roheline Urvaste sai volikogus 3 kohta. Valimisperioodi jooksul moodustati valimisliidu algatusel majandus- ja keskkonnakomisjon, mis tegeles nendel aastatel aktiivselt Urvaste valla majandus- ja keskkonnaküsimustega.
2018. aastast alates asus RMK taastama Ess-soo vana turbamaardlat.
Ess-soo

Ess-soo on raba, mis asub Antsla ja Võru valla piiril.
Ess-soo kaitse alla võtmisega tegeles alates 2004. aastast seltsing Roheline Urvaste. 2010. aasta detsembris otsustas Urvaste Vallavolikogu võtta Ess-soo kohaliku kaitse alla.
Jüri Ginter

Jüri Ginter (sündinud 26. juunil 1954 Tartus) on eesti sotsioloog.
Ta lõpetas aastal 1972 Tartu 2. Keskkooli ja aastal 1977 Tartu Riikliku Ülikooli õigusteaduskonna.
Ta on tegelenud haridussotsioloogiaga. Ta on Tartu Ülikooli lektor.
Aastatel 1978–1980 oli ta ELKNÜ Võru Rajoonikomitee II sekretär.
Ta oli Eesti Kongressi liige.
Ta on kuulunud Rohelise Erakonna juhatusse.
Ta valiti 2013. aastal valimisliidu Vabakund ridades Tartu linna volikokku.
Jaan Krossi kirjandusauhind

Jaan Krossi kirjandusauhind on auhind, mida annab välja Eesti Kirjanike Liit.
Jaan Krossi kirjandusauhinna eesmärk on tunnustada silmapaistvaid kirjanduslikke saavutusi valdkondades, mis seostuvad Jaan Krossi mitmekülgse loometegevusega ning milles ilmneb sellele iseloomulik eetiline ja esteetiline nõudlikkus. Auhinnatakse viimase kolme aasta jooksul esmatrükis ilmunud väljapaistva teose eest proosa, luule, draama, esseistika, kultuuriloo või tõlke vallas.
Auhind asutati 2010. aastal. Auhind antakse üle Jaan Krossi sünniaastapäeval, 19. veebruaril. 2018. aastani andis auhinda välja Jaan Krossi Sihtasutus. Pärast seda on auhinna väljaandmist rahastanud Maria Mägi advokaadibüroo.
Inese Jaunzeme

Inese Jaunzeme (21. mai 1932 Pļaviņas – 13. veebruar 2011) oli läti kergejõustiklane, odaviskaja.
Inese Jaunzeme oli Läti esimene olümpiavõitja. 1956. aasta suveolümpiamängudel Melbourne'is võitis ta uue olümpiarekordiga 53.86.
1976. aasta laskesuusatamise maailmameistrivõistlused

1976. aasta laskesuusatamise maailmameistrivõistlused olid 15. maailmameistrivõistlused laskesuusatamises, mis toimusid 31. jaanuaril Itaalias Anterselvas. Võistluste kavva kuulus üks ala, 10 km sprint, kuna teised alad kuulusid Innsbruckis peetud 1976. aasta taliolümpiamängude programmi. 
Tulemused.
Mehed.
10 km sprint.
Kuupäev: 31. jaanuar
&lt;br&gt;Osavõtjaid: 55 võistlejat
&lt;br&gt;Riike: 
&lt;br&gt;Maailmameister 1975: Nikolai Kruglow
Leila Miller

Leila Miller (sündinud 26. jaanuaril 1961) on endine Eesti poplaulja.
Ta on õppinud Tallinna Pedagoogilise Instituudis kultuuriteaduskonnas (3 kursust).
Tema esimene hitt oli ansambliga Kontor "Kuulen samme". Hiljem laulis ta ansamblis Karavan.
1984. aasta augustis põgenes ta koos abikaasa Valdo Randperega Nõukogude Eestist Soome kaudu Rootsi. Tütar Kaisa sai vanemate juurde alles hiljem, pärast kaks aastat kestnud asjaajamist NSV Liidu saatkonnaga.
1990. aastate algul naasis ta Eestisse ja tutvus ansambli Meie Mees solisti Aivar Riisaluga. Neil sündis tütar Carmen-Maria. Nende kooselu lõppes 2001. aastal. 
2009. aastast elab Leila Miller Tallinnas. Ta kuulub kolme ettevõtte juhatusse ja on ühes osanik.
Justinas Marcinkevičius

Justinas Marcinkevičius (10. märts 1930 – 16. veebruar 2011) oli leedu luuletaja, näitekirjanik ja tõlkija.
Ta lõpetas 1954. aastal Vilniuse Ülikooli leedu keele ja kirjanduse erialal.
Ta kuulus alates 1957. aastast NLKP-sse. 1980. aastate lõpul kuulus ta Sąjūdise initsiatiivgruppi.
Justinas Marcinkevičiuse esimene luulekogu ilmus aastal 1955. Ta tõlkis leedu keelde muu hulgas "Kalevipoja" ja "Kalevala". Ta on tõlkinud ka vene kirjanike Aleksander Puškini ja Sergei Jessenini teoseid. 
Justinas Marcinkevičius oli Leedu Teaduste Akadeemia akadeemik.
Tema surma puhul kuulutati Leedus välja kahepäevane lein.
Thein Sein

Thein Sein (birma keeles သိန်းစိန; sündinud 20. aprillil 1945) on Myanmari poliitik, kes oli 30. märtsist 2011 kuni 30. märtsini 2016 Myanmari president.
Aprillist oktoobrini 2007 oli ta peaministri kohusetäitja ning seejärel 24. oktoobrist kuni presidendiks saamiseni Myanmari peaminister.
Ta on endine hunta kindral, kes läks erru, et kandideerida valimistel tsiviilisikuna.
Thein Sein on Ühtse Solidaarsus- ja Arengupartei esimees. Pärast erakonna ülekaalukat võitu rahvusvaheliste vaatlejate poolt ebademokraatlikeks tunnistatud parlamendivalimistel 2010. aasta novembris valis parlament Thein Seini presidendiks.
Malakal

Malakal (araabia keeles ملكال "Malakāl") on linn Lõuna-Sudaanis, Kesk-Ülem-Niiluse osariigi keskus.
Linn asub Valge Niiluse kaldal Sobati jõe suudmest veidi põhja pool.
1993. aasta rahvaloenduse andmetel elas linnas 72 000 inimest. World Gazetteeri arvutuslik 2010. aasta elanike arv oli 139 434.
Novembris 2006 toimus linnas Malakali lahing. Aastani 2015 oli ta Ülem-Niiluse osariigi keskus ja aastatel 2015–2017 Eastern Nile'i osariigi keskus.
Otepää Talispordimuuseum

Otepää Talispordimuuseum on muuseum Otepääl Tehvandi spordikeskuse staadionihoones.
Muuseum avati 9. veebruaril 2011.
Talispordimuuseumi eelkäija, Otepää Suusamuuseum avati 2001. aastal ning tegutses selle nime all 2011. aastani. Rahvusvahelise Suusaföderatsiooni (FIS) tunnustuse sai muuseum 2003. aastal. Otepää Suusamuuseum oli sel ajal arvatavasti ainuke muuseum maailmas, millel oli FIS'i tunnustus. Suusamuuseum asus Otepää pastoraadis ning seal eksponeeriti suusasportlaste karikaid, medaleid, autasusid, suuski ja eririietust. Võimalik oli vaadata filme Eesti suusaspordi ajaloost ja suusatippude esinemistest laias maailmas. 2005. a. alguses lisandus laskesuusatamise simulaator. Kaasa võis elada lume sünnile ning tutvuda suuskade määrimise saladustega. 2011. aastal sai Otepää Suusamuuseumist Eesti Spordi- ja Olümpiamuuseumi filiaal – Talispordimuuseum, mis asub Tehvandi spordihoones.
Agu Kivimägi

Agu Kivimägi (sündinud 8. mail 1963) on eesti informaatik.
Kivimägi töötab küberturbe osakonna juhatajana Siseministeeriumi infotehnoloogia- ja arenduskeskuses. Ta on töötanud ka Eesti E-tervise Sihtasutuse juhina.
Ta on 2005. aastast Erakond Eestimaa Rohelised liige ning on kuulunud partei juhatusse.
Kivimägi kandideeris 2007. aasta Riigikogu valimistel Põhja-Tallinna, Haabersti ja Kristiine valimisringkonnas ning kogus 1072 häält; Riigikogu 2011. aasta valimistel Tallinnas Kesklinnas, Lasnamäel ja Pirital ning sai 33 häält.
Antipatros Sidonist

Antipatros Sidonist oli Vana-Kreeka poeet 2. sajandi teisel poolel eKr. 
Ta koostas seitsme maailmaime nimekirja, mis on tänini säilinud.
Peeter Saul

Peeter Saul (26. jaanuar 1932 Tallinn – 2. juuli 2014 Tallinn) oli eesti dirigent ja pianist.
Aastatel 1957–1961 õppis ta klaverimängu Tallinna Riiklikus Konservatooriumis Bruno Luki juures. 1970. aastal lõpetas ta Tallinna Riikliku Konservatooriumi puhkpilliorkestrite dirigendina Elmar Peäske juhendamisel.
Aastatel 1964–1998 töötas ta Eesti Raadio Estraadiorkestri dirigendina. Selle kõrvalt dirigeeris sümfooniaorkestreid ja operetietendusi.
Sportlasena.
Sai 1952. aastal Eesti NSV täiskasvanute meistrivõistlustel poksis raskekaalus (kuni 81 kg) 3. koha.
Poliitiline tegevus.
Ta oli alates 1998. aastast Keskerakonna liige.
Mälestuse jäädvustamine.
Alates 14. maist 2019 sõidab Tallinnas temanimeline tramm.
Isiklikku.
Tema ema oli dirigent ja laulupedagoog Linda Saul, isa oli viiuliõpetaja Voldemar Saul ning tema vend oli näitleja ja lavastaja Jaan Saul.
Tema abikaasa oli laulja Heli Lääts.
Lae

Lae on linn Paapua Uus-Guineas, Morobe provintsi halduskeskus ja riigi suuruselt teine linn. Linn asub Huoni lahe kaldal Markhami jõe suudme lähedal.
Linn rajati 1920. aastatel. 1942 okupeerisid linna jaapanlased ja rajasid sinna sõjaväebaasi. 
Lae lähedal asub Nadzapi lennujaam.
Veen

 
Veenideks ehk tõmbsoonteks (ladina keeles ainsus "vena", mitmus "venae") nimetatakse peamiselt paljudel selgroogsetel loomadel tsirkulatsioonisüsteemi kuuluvaid õhukese seinaga mahtuvusveresooni, mida mööda juhitakse verd südame suunas. Veenid moodustavad omavahel arvukalt veenipõimikuid. 
Veenide areng, anatoomia, morfoloogia, histoloogia ja patoloogia võivad erineda nii liigiti kui ka indiviiditi. 
Veenide sein.
Veenid on õhemate seintega kui arterid ja kulgevad enamasti paralleelselt samanimeliste arteritega, kuid nende arv on umbes kaks korda suurem. 
Suuremate veenide sein koosneb kolmest kihist: väliskihist ehk adventiitiast, keskkihist ehk meediast ja sisekihist ehk intimast.
Paljude veenide seina sisekiht moodustab veeniklapikuid ("valvulae venosae") mis avanevad ainul südame suunas ja takistavad vere allavajumist. Kui inimene seisab, on veeniklapikud sulgunud. Veeniklapikud puuduvad pea- ja seljaaju veenidel. 
Veenide toonus.
Veenide sein sisaldab silelihasrakke, mille toonusest (veenitoonus) sõltub nii veenide kui ka neis ringleva vere maht.
Veenitoonust reguleerib autonoomne närvisüsteem. 
Venoosne vereringe.
Veenivere ringlust nimetatakse vahel ka venoosseks vereringeks. 
Inimeste ja teiste kõrgemate selgroogsete suures vereringes kannavad arterid hapnikurikast verd (arteriaalset verd) ja veenid hapnikuvaest verd (venoosset verd), väikeses vereringes ümberpöördult.
Enamikus veenides (v.a kopsuveenid) voolav veri sisaldab keharakkudest pärit olevat süsihappegaasi ja jääkaineid.
Väratiringes (nt maksas ja ajuripatsis) jagunevad veenid elundis kapillaarideks, millest moodustuvad taas suuremad sooned.
Kõik vererakud ei liigu arteritest veenidesse, kuna kudedes on hulgaliselt otseteid, mille kaudu nad kapillaaridesse liiguvad. 
Väiksemaid veene nimetatakse veenuliteks. Sealt kulgeb veri suurematesse veenidesse. Kõige suuremad veenid on kaks õõnesveeni, mille kaudu imetajatel jõuab veri südame paremasse kotta. 
Veenirõhu mõõtmine.
Veenirõhku mõõdetakse vajadusel otsese meetodiga. 
Fleboloogia.
Patoloogia.
Inimestel seostatakse veenidega näiteks selliseid haiguslikke seisundeid nagu krooniline veenipuudulikkus, süvaveenitromboos, veenikivi, veenikõvastumus, veenitromboos, veenikitsenemus, veenipõletik, hemorroidid. 
Ajaloolist.
Vana-Kreeka arstid Hippokrates ja Galenos uskusid, et südame-veresoonkond koosneb kahest eraldi soontevõrgustikust: arteritest ja veenidest.
Kuni Harvey ajani (ja tegelikult veel mõni aeg hiljemgi) valitses seisukoht, et arteriaalne ja venoosne veri on kaks erinevat vedelikku. Vereks peeti ainult venoosset verd ja arvati, et maks toodab seda pidevalt juurde ning veenid kannavad ta lihastesse ja kudedesse laiali, mis selle vere siis omakorda "ära tarbivad". Arteriaalseses veres nähti "elujõu" kandjat kopsudest läbi südame kudedesse. Selline oli ka Galenose seisukoht.
1628. aastal avaldas William Harvey raamatu "On the Motion of the Heart and Blood in Animals.", milles püüdis kirjeldada arterite ja veenide ühendusteid kopsudega ja perifeersete kudedega ja ka seda, et veri ringleb.
KNVB beker

Toto KNVB beker on Hollandi klubijalgpalli väljalangemissüsteemiga karikavõistlused. Esimesed võistlused toimusid 1899. aastal. KNVB beker põhineb Inglismaa FA Cupi süsteemil.
Turniiril osalevad jalgpalliklubid kahest tugevamast Hollandi jalgpalliliigast: Eredivisiest ja Eerste Divisiest. Lisaks võistlevad veel klubid madalamatesi liigadest (Hoofdklasse, Eerste Klasse). Võitja saab õiguse osaleda UEFA Euroopa Liigas.
Hooajal 2021–2022 võitis karika AFC Ajax, kes on ka enim kordi karika võitnud (kokku 20 korda).
KNVB bekeri võitja mängib hooaja alguses valitseva Eredivisie meistriga Johan Cruijffi auhinna peale.
Judenburgi vapp

Judenburgi vapp on Austria Judenburgi linna vapp. 
Linn sai vapi alates 1. juunist 1959 Steiermargi liidumaa valitsuse otsusega 9. veebruarist 1959.
Vapi kirjeldus on järgmine: "Punasel kilbil paremale pööratud valge, juudikübaraga kaetud juudipea."
Haarlem

Haarlem on linn Hollandis, Põhja-Hollandi provintsi halduskeskus.
Asukoht.
Haarlem asub Spaarne jõe ääres, umbes 20 km Amsterdamist lääne pool.
Rahvastik.
2009. aastal elas Haarlemis 148 191 inimest.
Ameerika Samoa rahvuspark

Ameerika Samoa rahvuspark on rahvuspark, mis asub Vaikses ookeanis USA-le kuuluvatel Ameerika Samoa saartel.
Rahvuspargi pindala on 36 km².
See loodi 1988. aastal.
Busiris

Busiris oli vanakreeka mütoloogias Poseidoni poeg ja Egiptuse kuningas.
Kõige põhjalikumalt jutustab Busirisest 5. ja 4. sajandil eKr elanud retoorik ja haridustegelane Isokrates oma teoses "Busiris", mida ta ise nimetas "valejutuks Heraklesest ja Busirisest". Isokrates ei pidanud seda teemat tõsist käsitlust väärivaks ja sellepärast pani selle kirja koomilisel toonil.
Busirise isa oli Poseidon ja ema oli jõejumala Nilose tütar Anippe, keda kusagil mujal mütoloogias ei mainita. Busiris rajas vanaegiptuse tsivilisatsiooni koos selle põhiseadusega, mida Isokrates kirjeldas Platoni "Riigi" paroodiana. Busirise käsul ohverdati kõik Egiptusse saabunud välismaalased jumalatele.
Kui Egiptusse saabus Herakles, laskis Busiris temagi vangistada ja tahtis teda ohverdada. Herakles purustas viimasel minutil oma ahelad ja tappis ise Busirise.
Säilinud on Busirist kujutavaid vaasimaale. Need kõik pärinevad Atikast või Magna Graeciast ja on dateeritud 5. sajandi algusse eKr.
Nimi "Busiris" sarnaneb Vana-Egiptuse jumala Osirise nimega. Ka Busirise-legendi ja Osirise-legendide vahel on sarnasusi leitud.
Pseudo-Apollodoros nimetab Busirist üheks Aigyptose 50 pojast. Nagu tema vennadki, oli ta kihlatud ühega danaiididest ja nagu peaaegu kõik ta vennadki, tapeti ta pulmaööl. On päris selge, et tegu polnud sama isiku, vaid nimekaimuga.
2. sajandil pKr elanud kirjaniku Lukianose irooniliselt pealkirjastatud "Tõelises ajaloos" esineb samuti Busirise-nimeline tegelane, kes on kuningas ja ülestõusu juht.
Andris Kolbergs

Andris Kolbergs (21. detsember 1938 – 5. november 2021) oli läti kirjanik ja filmistsenarist, kes on tänapäeval tuntud eelkõige kriminaalromaanide autorina.
Elukäik.
Kirjanik sündis Jūrmalas meremehe peres. Üldhariduse omandas ta Riias. Aastatel 1966–1968 õppis ta Moskva Polügraafiainstituudis. Kolbergs on töötanud Riia Vagunitehases, VEFis ja huumoriajakirjas Dadzis (1965–1968), kus avaldati ka tema esimesed kirjanduslikud katsetused. 
1970. aastate keskel algas viljakas koostöö Riia filmistuudioga. Esimene kriminaalromaan "Krimināllieta trijām dienām" ilmus 1977. aastal.
Läti taasiseseisvumise järel oli Andris Kolbergs Riia Läti Seltsi esimene esimees (1989), ajakirja Atpūta peatoimetaja (1991–1992) ja Läti Kriminaalkirjanike Assotsiatsiooni (Latvijas Detektīvžanra asociācijas; Латвийской ассоциации писателей детективного жанра) president.
Luikede järv

"Luikede järv" (vene keeles "Лебединое озеро" "Lebedinoje ozero") on Pjotr Tšaikovski ballett neljas vaatuses. See on Tšaikovski esimene ballett, millele ta muusika lõi. See on üks kõigi aegade tuntumaid ja hinnatumaid ballette. Kõige sagedamini kasutatakse selle balleti lavastamiseks Marius Petipa ja Lev Ivanovi loodud koreograafiat 1895. aastast.
Algupärane "Luikede järv" esietendus 22. veebruaril 1877 Moskva Suures Teatris. Koreograaf oli Julius Reisinger, kuid ballett ei osutunud menukaks ja pälvis kriitikat.
Pärast Tšaikovski surma parandas algset versiooni itaalia helilooja Riccardo Drigo ning Petipa ja Ivanov lõid uue koreograafia. "Luikede järve" uus, parandatud versioon esietendus 15. jaanuaril 1895 Peterburi Maria Teatris.
"Luikede järve" kultuurilised kõrvaltähendused.
Balletti esitati tihti siis, kui Nõukogude Liidus oli mõni kriis, näiteks riigijuht oli surnud, mistõttu see on omandanud Vene televisioonis osaliselt vastava kõrvaltähenduse. Nii näidati balletti Kesktelevisioonis ka 1991. aasta augustiputši ajal.
Ann Granger

Patricia Ann Granger (12. juuli 1939 Portsmouth Inglismaa – 24. september 2025) oli inglise kriminaalromaanide autor. Tema teostes lahendab kuritegusid politseiinspektor Alan Markby. 
Enne kriminaalsete lugudeni jõudmist kirjutas ta aga mõned ajaloolised armastusromaanid, millest esimesed ilmusid pseudonüümi Ann Hulme all.
Vektorkorrutis

Vektorkorrutis on binaarne tehe kahe kolmemõõtmelises ruumis asuva vektori vahel. Tulemiks on vektor, mis on risti mõlema korrutatud vektoriga.
Vektorite formula_1 ja formula_2 vektorkorrutis on vektor
formula_3
Kui korrutatavad vektorid on kollineaarsed või üks vektoritest on nullvektor, siin on nende vektorite vektorkorrutis nullvektor.
Alan Markby

Alan Markby on tegelaskuju Ann Grangeri teostes.
Esimene raamat sarjast "Mitchell and Markby" ilmus 1991. aastal. 2024. aastaks on sarjas ilmunud 16 raamatut.
Alan Markby on sarja esimeses raamatus 42-aastane lahutatud politseiinspektor, kes asub lahendama oma kodulinna lähedases külas saladuslikku mõrva.
Ameerika öö

"Ameerika öö" (prantsuse "La nuit américaine") on François Truffaut' 1973. aastal valminud film.
Film võitis parima võõrkeelse filmi Oscari (1974) ja ajakiri Time nimetas 2005. aastal filmi 100 parima filmi hulka.
Gustav Heinrich Kellner

Gustav Heinrich Kel(l)ner (1715 Moskva Moskva tsaaririik – 20. juuni/1. juuli 1772 Tallinn Tallinna kubermang Venemaa Keisririik) oli Tallinna vaimulik.
Kellner oli Tallinna toomorbudekodu kasvandik, õppis Tallinna toomkoolis. Ta immatrikuleeriti 23. juulil/4. augustil 1733 Halle ülikooli ja 2. oktoobril/13. oktoobril 1734 Wittenbergi ülikooli. Ordineeriti 1. novembril/12. novembril 1738 pastoriks.
Ta oli aastatel 1738–1753 Tallinna Oleviste koguduse abipastor, aastatel 1753–1763 oli ta sama koguduse pastor. Oli 12. maist/23. maist 1742 Tallinna koolide inspektor. Aastast 1757 kandis ta Venemaa riigiametnike teenistusastmete järgi titulaarpraosti nimetust. Aastatel 1764–1772 oli ta Tallinna linna superintendent (sai superintendendiks 5. mail/16. mail 1764) ja Tallinna Oleviste koguduse õpetaja.
Ta juhtis aastal 1771 ilmunud saksakeelse lauluraamatu trükki andmist; kirjutas, et raamat on sisuliselt uus võrreldes rootsi aja lõpul ilmunuga.
Isiklikku.
Ta isa, Philipp Kellner (sünd. ~ 1680 Liebertwolkwitzis Leipzigi lähedal ja surn. 1728 Tartus) oli Tartu linnakodanik 1686, aastatel 1693–1708 Tartu raesekretär, 1708. aastal küüditatud koos perega Tartust Vologdasse, naasemisel Tartusse, 1713–1719 taas Tartu raesekretär, onu David Kellner (1670–1748), jurist, maakohtu advokaat, hiljem organist Tallinnas.
Gustav Heinrich Kellner oli kaks korda abielus. Tema esimese naise Christiana Maria isa Georg Günther Tunzelmann oli Tallinna Oleviste koguduse õpetaja. Tema väimees (tütre Justina Elisabethi abikaasa) Johann Adam Andreae oli Nissi, Tarvastu ja Helme Maarja koguduse õpetaja; teine väimees (tütre Margaretha abikaasa) Jacob Johann Höppener oli Jüri koguduse õpetaja.
Poeg David Gotthard Kellner (1748–1773) oli Tallinna Toompea saksa koguduse diakon, 1773, Gustav Heinrich Kellner (1745–1784) oli Tallinna triviaalkooli rektor.
Polütetrafluoroetüleen

Polütetrafluoroetüleen (PTFE, ka polütetrafluoroeteen) on sünteetiline tetrafluoroetüleeni polümeer. Eeskätt tuntakse seda esmatootja, USA keemiafirma DuPonti kaubamärgina registreeritud tavakeelse nimetusega "teflon".
Ühend koosneb täielikult süsiniku ja fluori aatomitest. Struktuurilt on see lineaarse ahelaga, tugevalt kristalliline (kuni 90%) polümeer. 
Polütetrafluoroetüleeni avastas 1938. aastal juhuslikult Roy Plunkett, kes töötas USAs New Jersey osariigis tegutsenud ettevõttes Kinetic Chemicals. Otsides uusi klorofluorosüsinikke külmutusseadmete tarbeks, leidis Plunkett, et rõhu all moodustus tetrafluoroetüleenist (C2F4) raua kui katalüsaatori juuresolekul valge libe pulber. See oligi polümeriseeritud tetrafluoroetüleen, mille ettevõte patenteeris 1941. aastal ja registreeris 1945. aastal tefloni nime all. Kuna Kinetic Chemicals oli DuPonti ja General Motorsi ühisettevõte, kuulub kaubamärk tänapäeval DuPontile. 
Ühe esimese juhuna kasutati uut ainet ülireaktiivset uraanheksafluoriidi (UF6) hoidvate ventiilide ja torude katmisel Manhattani projektis. 1954. aastal valmistas prantsuse insener Marc Grégoire esimese teflonkattega panni, milles sai alguse nüüdseks ülemaailmselt tuntud toidunõude kaubamärk Tefal.
Omadused.
Polütetrafluoroetüleen on termoplastne ja hüdrofoobne tihe polümeer, mis on toatemperatuuril valge tahke aine. Sel on kõrge sulamistemperatuur: 327 °C, suurepärane kuumuse- ja ilmastikukindlus, suur roome ja töötemperatuur −200 ... 260 kraadi. Ühend ei põle, on erakordselt sitke, kulumiskindel ja madala tõmbetugevusega (25–36 MPa).
PTFE-l on head dielektrilised omadused.
Kasutamine.
Polütetrafluoroetüleenist tehakse näiteks tihendeid, hermeetikuid, traadi- ja kaabliisolatsiooni (kõrgsagedus), isemäärivad laagreid, keemiaaparatuuri vooderdust, toidunõude- ja nakkumiskindlaid pinnakatteid.
Manaus

Manaus on sadamalinn Brasiilias, Amazonase osariigi pealinn. Asub Rio Negro jõe ääres 11 km kaugusel selle Amazonasesse suubumise kohast.
Ajalugu.
Linn tekkis 1669. aastal portugallaste rajatud São José do Rio Negro tugiposti juurde. 1787 oli seal 300 elanikku. 1832 sai asula linnaõigused ja praeguse nime. 19. sajandil muutus linn kautšukitootmise ja -kogumise keskuseks.
Aasiaati saarestik

Aasiaati saarestik on saarestik Gröönimaa lääneranniku keskosas Disko lahe lõunaosas. 
Saarestiku suurim saar on Saqqarliup Nunaa, kus püsiasustus puudub, küll aga on seal ööbimiskohad turistidele. Saare läänetipus on mahajäetud asula Manermiut. 
Saqqarliup Nunaast loodes Aasiaati saarel on Aasiaat.
Saqqarliup Nunaast loodes Akunnaaqi saarel on Akunnaaq.
Väikesel Kitsissuarsuiti saarel on Kitsissuarsuit.
Saarestiku kõige läänepoolsem on Vester Ejlandi saar, kus on mahajäetud küla Vester Ejland, mis asub 29 km Aasiaatist kaguläänes.
Pikk tänav (Tartu)

Pikk tänav on tänav Tartus Ülejõe linnaosas.
Pikk tänav ristub Raatuse tänavaga ja on 1800 meetri pikkune.
Pikal tänaval asus pikka aega (20. sajandil) üks linna saunadest (nn Pika tänava saun).
Endises Tartu Pärmivabrikus (Pikk 58) tegutses 2008-2010 Tartu Kultuuritehas.
Naistepunalised

Naistepunalised ("Hypericaceae") on kaheiduleheliste taimede sugukond malpiigialaadsete seltsis.
Klassifikatsioon.
Naistepunaliste sugukonda klassifitseeritakse järgmised taime perekonnad:
Mustikalised

Mustikalised ("Vacciniaceae") on kaheiduleheliste taimede sugukond kanarbikulaadsete seltsis.
Osades süsteemides moodustab see rühm osa kanarbikuliste sugukonnast.
Seenlillelised

Seenlillelised ("Monotropaceae") on kaheiduleheliste taimede sugukond kanarbikulaadsete seltsis.
Mõnes süsteemis moodustab see rühm osa kanarbikuliste või ka uibuleheliste sugukonnast.
Kukemarjalised

Kukemarjalised ("Empetraceae") on kaheiduleheliste taimede sugukond kanarbikulaadsete seltsis.
Osades süsteemides moodustab see rühm osa kanarbikuliste sugukonnast.
Raatuse tänav

Raatuse tänav on tänav Tartus, Ülejõe linnaosas. Tänav on 850 m pikk ja täiesti sirge.
Raatuse tänav algab Narva maanteelt ja ulatub kuni Puiestee tänavani. Tänav ristub Põik tänavaga (paremalt), Pika tänavaga, Uue tänavaga (paremalt) ja Jaama tänavaga.
Raatuse tänaval asub Tartu Üliõpilasküla ühiselamu.
Tänav on nime saanud selle järgi, et algas varem raekoja ehk Raatuse platsi juurest kohe teisel pool Kivisilda, Emajõe pahemal kaldal.
Tänava varasemad nimed on olnud Koolitare-uulits, Raatuse-uulits, alates 1927. aastast Raekoja tänav, nõukogude ajal 21.04.1950 kuni 1987 1. Mai tänav ja alates 1987. aastast uuesti Raatuse tänav. Tänava saksakeelne nimi oli "Rathausstraße".
Komsomoli tänav

Komsomoli tänav on olnud mitme tänava nõukogudeaegne nimi:
Tammekuru põik

Tammekuru põik on tänav Tartus Tammelinnas.
Tänav algab Tammekuru tänavalt ja see on umbtänav.
Tänav on 80 meetrit pikk ja on seega raudteetaguse Tartu (Veeriku, Maarjamõisa, Tammelinn ja Ränilinn) kõige lühem tänav.
Federica Brignone

Federica Brignone (sündinud 14. juulil 1990 Milanos) on Itaalia mäesuusataja.
2011. aasta maailmameistrivõistlustel Garmisch-Partenkirchenis võitis ta suurslaalomis hõbemedali.
2018. aasta taliolümpiamängudel Pyeongchangis võitis ta suurslaalomis pronksmedali ja neli aastat hiljem samal alal hõbemedlai.
Esimese etapivõidu maailma karikasarjas sai ta 24. oktoobril 2015 Söldenis suurslaalomis. Hooajal 2019–2020 tuli ta maailma karikasarja üldvõitjaks.
Saavutused.
Maailma karikasarjas.
Federica Brignone on osalenud () 270 MK-etapil ja jõudnud poodiumile 47 korda, neist 19 etappi on ta võitnud.
Ain Kabal

Ain Kabal (sündinud 10. juunil 1962 Pärnus) on eesti majandustegelane ja poliitik.
Kabal on lõpetanud 1985. aastal Tartu Riikliku Ülikooli õigusteaduskonna.
Ta oli aastatel 2005–2007 Eesti Väike- ja Keskmiste Ettevõtjate Assotsiatsiooni (EVEA) president.
Ta kuulus aastatel 2006–2019 erakonda Eestimaa Rohelised, on olnud selle juhatuse liige ja peasekretär 2009–2011.
Kabal kandideeris Harju ja Rapla maakonnas Riigikogu 2007. aasta (sai 113 häält), 2011. aasta (sai 59 häält) ja 2015. aasta valimistel (sai 44 häält).
Eesti Väike- ja Keskmiste Ettevõtjate Assotsiatsioon

Eesti Väike- ja Keskmiste Ettevõtjate Assotsiatsioon (EVEA) on eesti ettevõtjate ühendus.
Ta on asutatud 1988. aastal.
Callao

Callao [kalj'ao] on Peruus asuv linn, Lima loodepoolne eeslinn, moodustab omaette konstitutsioonilise provintsi. Pindala on 147 km², rahvaarv 876 500 (2010).
Callao on Peruu tähtsaim sadamalinn.
Canal du Midi

Canal du Midi on 360 km pikkune kanal Prantsusmaa lõunaosas. 
Kanal ühendab Garonne'i jõe Thau laguuniga. See ulatub Toulouse'ist Vahemere rannikule Sète'i linnani. 
Kanal rajati aastatel 1667–1681. 
Canal du Midi kuulub alates 1996. aastast UNESCO maailmapärandi nimistusse.
Cape York

Cape York on poolsaar Austraalia kirdeosas Queenslandi osariigis. Idas piirneb ta Korallimere ja läänes Carpentaria lahega. Uus-Guineast eraldab teda Torrese väin.
Poolsaare pindala on umbes 137 000 km². Poolsaare lõunapiiriks on 16. lõunalaiuskraad.
Esimese eurooplasena külastas poolsaart 1606. aastal hollandlane Willem Janszoon. See on esimene dokumenteeritud eurooplaste maabumine Austraalias. Janszoon nimetas paiga Uus-Zeelandiks ehk Uus-Meremaaks (Nieu Zeland) Hollandi Zeelandi provintsi järgi, kuid see nimetus ei kinnistunud ning hiljem kasutasid hollandi kartograafid seda Uus-Meremaa nimetamiseks.
Poolsaar on hõredalt asustatud. Poolsaare suurim linn on Cairns, kus elas 2019. aasta seisuga ligi 154 000 inimest. Sõltuvalt aga sellest, kui kaugele lõunasse poolsaar arvatakse ulatuvat, võib suurimaks asulaks pidada ka Weipa kaevanduslinna poolsaare põhjaosas, kus elas 2016. aasta rahvaloenduse andmetel 3899 inimest.
Riia Vagunitehas

Riia Vagunitehas (läti keeles "Rīgas vagonbūves rūpnīca", lühend "RVR") oli Läti masinaehitustehas. Oma tegevusaastate jooksul on toodetud peamiselt elektri- ja diiselronge ning tramme. 
Ajalugu.
Vagunitehas tegutseb alates 1895. aastast, mil Austria-Ungari päritolu ettevõtja Oscar Freywirth asutas aktsiaseltsi Phoenix. Esimesed töökojad valmisid 1897. aastal arhitekt Carl Johann Felsko projekti järgi Riia lähistele. 20. sajandi alguseks töötas ettevõttes 2000 töölist. Enne Esimest maailmasõda toodeti peamiselt Venemaa turule, sealhulgas ka erivaguneid keisri õukonnale.
1930. aastatel valmis Ford Motor Company litsentsi alusel 332 sõidu- ja 1200 veoautot ning 200 bussi.
Nõukogude perioodil tõusis Riia Vagunitehas NSV Liidu suurimaiks elektrirongide tootjaks. Toodeti ka tramme.
21. sajandil on Riia tehase peamised koostööpartnerid olnud Läti, Leedu, Eesti, Venemaa, Valgevene, Gruusia ja Soome raudtee-ettevõtted. Tänapäeval toodetakse diiselronge DR1B ja elektrironge ER2T, ER2TM ja ER9TM.
Eesti.
Riia Vagunitehasese koostööpartner Eestis oli Elektriraudtee AS. Reisijateveoettevõte kasutas elektrironge, mille tehniline hooldus ja remont toimus 1962. aastal valminud Pääsküla veduridepoos. 
Esimesed viis kolmevagunilist elektrirongi seeriast Sr3 ("Ср3") saabusid Eestisse 8. juunil 1958. 1970. aastatel lisandusid uue põlvkonna rongid seeriast ER. Taasiseseisvumise järel liikusid Eesti raudteedel 17 elektrirongi koosseisu: 10 seeriast ER1 ("ЭР1"), 4 ER2 ("ЭР2") ja 3 ER12 ("ЭР12").
Elektriraudtee müüs 2013. aastal kogu oma vana rongipargi Läti ettevõttele Holdinga Kompānija FELIX Ltd, kuna ettevõte alustas opereerimist uute Stadler Flirt rongidega.
Johann Heinrich Thiele

Johann Heinrich Thiele (27. aprill 1656 Oldenburg in Holstein, Oldenburgi krahvkond – 1706 Venemaal vangistuses) oli saksa päritolu Liivimaa vaimulik.
Thiele oli Philipp Jacob Speneri õpilane. Ta ordineeriti 23. detsembril 1691 õpetajaks.
Johann Heinrich Thiele oli aastatel 1691–1700 Vastseliina Katariina koguduse õpetaja. Saadeti Põhjasõja algul, aastal 1700 Venemaale (oli aastal 1701 Pihkvas), kus ta ka aastal 1706 suri.
Ämblikmees

Ämblikmees (inglise Spider-Man) on Stan Lee ja Steve Ditko loodud koomiksikangelane. Esimest korda ilmus Ämblikmees 1962. aasta augustis Marvel Comicsi koomiksisarja "Amazing Fantasy" 15. väljaandes.
Enne koomiksi "Ämblikmees" ilmumist olid teismelised koomiksites peamiselt kõrvaltegelasteks.
Albert Cornelis Baantjer

Albert Cornelis Baantjer (ka Appie Baantjer; 16. september 1923 – 29. august 2010) oli hollandi politseinik ja kriminaalromaanide autor. Tema teostes lahendab kuritegusid politseinik De Cock koos noore abilise Albert Vledderiga. 
Elulugu.
Albert Cornelis Baantjer sündis Hollandis Urki linnas pere kolmanda lapsena. 1940. ja 1950. aastatel töötas mees politseinikuna. 
Esimene romaan "5 x 8 grijpt in! Politie-ervaringen uit de grote stad" ilmus 1959. aastal. 
De Cocki karjäär algas teoses "De Cock en een strop voor Bobby" (1964) ning järgnevatel aastatel on Amsterdami detektiiv peategelaseks 70 kriminaalloos.
Johannes Victorinus Boretius

Johannes Victorinus Boretius (1645 Lyck – 1706 Venemaal vangistuses) oli Eesti vaimulik.
Boretius sündis ajaloolisel Preisimaal Lyckis (praeguse haldusjaotuse järgi Ełkis Warmia-Masuuria vojevoodkonnas Poolas). Ta õppis usuteadust (immatrikuleeriti 12. aprillil 1669) Königsbergi ülikoolis. Ordineeriti 13. märtsil 1680 õpetajaks.
Ta oli aastatel 1680–1684 Anna koguduse adjunktõpetaja, aastatel 1684–1696 oli ta Saarde Katariina koguduse õpetaja. Aastatel 1696–1701 oli ta Rõuge Maarja koguduse õpetaja, hooldas 1701. aastal ka Vastseliina Katariina kogudust (kui pastor Thiele Venemaale vangi viidi). Viidi Põhjasõja alguses 1701. aastal Venemaale vangi, kus ta 1706. aastal suri.
Isiklikku.
Boretius oli kaks korda abielus. Tema esimese naise Anna Sophia isa Matthias Siegmann oli Haapsalu Püha Johannese koguduse õpetaja ja Anna koguduse abiõpetaja.
Urk

Urk on linn Hollandis Flevolandi provintsis.
Urki on kirjalikult esimest korda mainitud 10. sajandil, kui piirkond oli veel saar. 
Enne Flevolandi asutamist kuulus Urk aastatel 1792–1950 Põhja-Hollandi ja 1950–1986 Overijsseli provintsi.
Peamine majandusharu on kalandus.
Katrin Kivimaa

Katrin Kivimaa (sündinud 27. juunil 1969 Kohtla-Järvel) on eesti kunstiteadlane ja kunstikriitik. 
Haridus.
Ta lõpetas 1987. aastal Kohtla-Järve 1. Keskkooli ja 1993. aastal Tartu Ülikooli "cum laude" ajaloo ja kunstiajaloo erialal. Ta kaitses diplomitöö "Keskaegne maailmapilt eesti monumentaalkunstis" Kaur Alttoa juhendamisel. 1994–1995 õppis ta kunstiajaloo magistriprogrammis Kesk-Euroopa Ülikooli Praha kolledžis ning 1997–1999 soo- ja kultuuriuuringute magistriõppes Kesk-Euroopa Ülikoolis Budapestis. 2004. aastal kaitses ta kunstiajaloo doktorikraadi Leedsi Ülikoolis (University of Leeds), Suurbritannias. Tema doktoritöö teema oli "Nationalism, Gender and Cultural Identities: The Case of Estonian Art from the Impact of Modernity to the Post-Soviet Era 1850–2000", juhendaja professor Griselda Pollock.
Töö.
1993–1997 oli ta kultuurilehe Sirp (ajaleht) kunstitoimetaja, 1997. aastal peatoimetaja kirjanik Mihkel Muti asetäitja. Sel perioodil oli tema peamises huvifookuses jooksev kunsti- ja kultuurielu, mille ülevaated ja kriitilised analüüsid ilmusid lisaks Sirbile teistes Eesti päevalehtedes ja kultuuriväljaannetes. 
2006-2022 töötas ta vanemteaduri ja professorina Eesti Kunstiakadeemia Kunstiteaduse instituudis (alates 2016 Kunstiteaduse ja visuaalkultuuri instituut). Aastatel 2007–2012 oli ta Eesti Kunstiakadeemia Kunstiteaduste instituudi juhataja.
Tema peamised uurimisvaldkonnad on feministlik kunstiajalugu, moodne ja kaasaegne kunst. Ta on teinud kaastööd akadeemilistele ajakirjadele Kunstiteaduslikke Uurimusi, Ariadne Lõng, n.paradoxa: International Feminist Art Journal ning avaldanud kunsti- ja kultuurikriitikat Sirbis, Vikerkaares, kunst.ee-s jm.
Ta osales 2001 Eesti sotsiaalteadlaste avalikus pöördumises "Kaks Eestit", milles tunti muret Eesti ühiskonna arengu pärast.
Katrin Kivimaa on Eesti Kunstnike Liidu ja Eesti Kunstiteadlaste ja Kuraatorite Ühingu liige ning kuulub akadeemiliste ajakirjade Ariadne Lõng ja Baltic Journal of Art History toimetuskolleegiumi.
Lilja Blumenfeld

Lilja Blumenfeld (sündinud 21. veebruaril 1958 Tallinnas) on eesti teatrikunstnik.
Elulugu.
Õppis Tallinna 21. koolis. Õppis aastatel 1976–1979 Tartu Kunstikoolis ja 1980. aastast Eesti NSV Riiklikus Kunstiinstituudis. Lõpetas 1987. aastal teatridekoratsiooni eriala, magistriõppe läbis Central Saint Martinsi Kunsti- ja Disainikolledžis Londonis. 2014. aastal lõpetas doktoriõpingud Helsingi Kunsti- ja Disainiülikoolis.
On töötanud mitmes Eesti teatris kunstniku ja kujundajana, sealhulgas aastatel 1993–1994 Pärnu Endla teatri peakunstnikuna. 1997–1999 oli ta Eesti Kunstiakadeemia stsenograafiaosakonna dotsent, 1999. aastast on professor ja stsenograafiaosakonna juhataja.
Johannes Üksi

Johannes Üksi (14. detsember 1891 Vardi vald, Harjumaa – 10. august 1937 Tallinn) oli eesti prosaist ja näitekirjanik.
Ta töötas muu hulgas Estonias näitleja ja jooksupoisina. 
Aastal 1918 oli ta Toompea lossi komandant. Saksa okupatsioonivõimud mõistsid ta relvade varjamise eest surma, kuid karistus asendati sunnitööga. 
Johannes Üksi peateos on deliiriumi ja spiritismi vahel kõikuvad nägemuslikud proosapalad kogus "Kummalised novellid. I" (1923). Eluloolist ainest sisaldab mälestusteraamat "Surma!" (1918).
Marie Hunt

Marie Hunt (sündinud Marie Pulst; 7. aprill (vkj 25. märts) 1893 Reiu vald – 7. mai 2000 Vaskrääma) oli pikaealine eestlane.
Cyprien Richard

Cyprien Richard (sündinud 27. jaanuaril 1979 Thonon-les-Bainsis) on Prantsusmaa mäesuusataja.
Richard osales esimest korda maailma karikasarjas 17. detsembril 2000 Val-d'Isère'is suurslaalomis. Esimesed punktid MK-etapil sai ta 2. detsembril 2007 Beaver Creekis suurslaalomis, kui oli 24. kohal. Poodiumile jõudis Richard esimest korda 14. märtsil 2008 Bormios suurslaalomis, kui sai 3. koha. Esimese etapivõidu sai Richard 2010.–2011. aasta maailma karikasarjas 8. jaanuaril 2011 Adelbodenis suurslaalomis. Esikohta jagas ta Aksel Lund Svindaliga. 
2011. aasta maailmameistrivõistlustel Garmisch-Partenkirchenis võitis Richard võistkonnavõistluses kuldmedali ja suurslaalomis hõbemedali.
Saavutused.
Maailma karikasarjas.
Maailma karikasarja etapivõidud.
Cyprien Richard on osalenud (seisuga 19. veebruar 2011) 41 MK-etapil ja &lt;br&gt;jõudnud poodiumile 4 korda, millest 1 korral kõige kõrgemale astmele.
Philipp Schörghofer

Philipp Schörghofer (sündinud 20. jaanuaril 1983 Salzburgis) on Austria mäesuusataja.
2003. aasta juunioride maailmameistrivõistlustel 7. märtsil 2003 Serre Chevalieris sai Schörghofer suurslaalomis pronksmedali. 2009. aasta maailmameistrivõistlustel Val-d'Isère'is oli ta suurslaalomis neljateistkümnes ja 2010. aasta taliolümpiamängudel Vancouveris kaheteistkümnes. 2011. aasta MM-il Garmisch-Partenkirchenis sai Schörghofer võistkonnavõistluses hõbemedali ja suurslaalomis pronksi.
Saavutused.
Maailma karikasarjas.
Maailma karikasarja etapivõidud.
Philipp Schörghofer on osalenud () 71 MK-etapil ja jõudnud poodiumile 4 korda, millest 1 korral kõige kõrgemale astmele.
GU

Nimel Gu ja sõnal või lühendil "gu" on mitu tähendust:
Cambria mäed

Cambria mäed ["kämbriə"] on Suurbritannias Walesi keskosas asuv põhja–lõunasuunaline mäestik.
Selle kõrgeim tipp on Pen Pumlumon Fawr (inglise keeles Plynlimon, kõrgus 752 meetrit).
Mäestik on tekkinud Paleosoikumi aegkonnas Kambriumi ajastul toimunud mäetekkeprotsessi tulemusena Siluri ja Ordoviitsiumi settekivimitest.
Maavitsalised

Maavitsalised ("Solanaceae") on kaheiduleheliste taimede sugukond mailaselaadsete (mõne süsteemi järgi maavitsalaadsete) seltsis.
Perekonnad.
See on mittetäielik nimekiri maavitsaliste sugukonda arvatud perekondadest:
Eesti liigid.
Eesti pärismaistest taimedest kuulub sellesse sugukonda vaid harilik maavits ("Solanum dulcamara").
Laura Leighton

Laura Diane Leighton (sündinud 24. juulil 1968) on Ameerika Ühendriikide näitleja. 
Ta mängis Sydney Andrewsi 1990. aastate teleseriaalis "Melrose Place". 
Isiklikku.
Leighton on abielus oma "Melrose Place'i" kaasnäitleja Doug Savantiga, kellega tal on kaks last.
Andreas Patricius

Andreas Patricius Nidecius (ka Andreas Patricki Nidecki, poola Andrzej Patrycy Nidecki; leedu Andriaus Patricijaus Nideckis; läti Andreass Patrīcijs Nideckis; 27. november 1522 Oświęcim, Krakówi vojevoodkond, Rzeczpospolita – 2. jaanuar 1587 Volmari linnus, Valmiera) oli poola humanist, filoloog ja katoliiklik vaimulik.
Ta õppis Padova ülikoolis, oli Poola kuninga Zygmunt II Augusti sekretär (1560), Varssavi, Sandomierzi ja Krakówi toomhärra, praost Varssavis (1579), ülemdiakon Vilniuses ja Poola ajal Liivimaal jesuiitide loodud katoliku kiriku Võnnu piiskopkonna piiskop (1585–1587).
Ta on maetud Jaani kirikusse Cēsises, kus asub ka tema portreega hauakivi.
MMA Raju

MMA Raju on Eesti sportliku vabavõitluse liiga.
Võistlus toimub kaks korda aastas, vaheldumisi Tartus ja Tallinnas.
Raju matšid toimuvad spetsiaalselt sportliku vabavõitluse jaoks tehtud võrkaiaga piiratud areenil, mida kasutavad ka maailma suurimad antud spordiala organisatsioonid. See tagab võistlejate turvalisuse ning ühtlasi annab sportlikule duellile täiendava gladiaatorliku võlu. Eestis on säärane võistlusareen ainulaadne.
Virgo Sirvi

Virgo Sirvi (pseudonüüm) on eesti kriminaalromaanide autor, kelle tegelikku nime pole avalikustatud. Kirjanik elab ja töötab Tallinnas. 
Tema teoste peategelasteks on ooperikriitik Andra ja Pärnu politseiuurija Jaan.
Gugol

Gugol (inglise keeles "googol") on arv 10100 ehk number 1, millele järgneb sada nulli:
 10 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000 000.
Ingliskeelse sõna "googol" mõtles välja Milton Sirotta (1911–1981), kes oli Ameerika matemaatiku Edward Kasneri vennapoeg. Kasner tutvustas mõistet teoses "Mathematics and the Imagination" (1940).
Lembi Vaher

Lembi Vaher (sündinud 11. veebruaril 1987) on eesti teivashüppaja.
Tema nimel oli naiste teivashüppe Eesti rekord 4.23 (25. veebruar 2012), kuni Reena Koll 5. veebruaril 2013 selle ühe sentimeetriga ületas.
Lembi Vaheri välisrekord 4.09 on saavutatud 25. juunil 2009 Kohilas. See oli Eesti rekord, kuni selle ületas Reena Koll.
Isiklikku.
Tema isa on tsirkusejuht Vello Vaher, ema Aita Vaher on vabakutseline näitleja, draama- ja kõnetehnika õpetaja, laulja ja tsirkusekloun. Ta noorem õde Endla on tulnud Eesti noorte meistriks teivashüppes, kuid on tuntud enam fitnessi harrastajana ja rühmvõimlejana, vanem õde Linda on näitleja ja kõige noorem laps Lemme on tegelenud rühmvõimlemisega, nagu vanem õde Endla, ja trampoliini hüpetega.
Tiit Sepa

Tiit Sepa (1. juuli 1964 – 22. mai 2017) oli eesti harrastuskunstnik ja kirjanik. 
Elulugu.
Märjamaal elanud Sepa tegeles peamiselt akvarellide, pastell- ja õlimaalidega ning puuskulptuuridega.
Tema esimesed jutud avaldati varjunime all ajakirjas Maarja. 2002. aastal osales teosega "Ajatu elu" kirjastuse Ersen romaanivõistlusel ning debüütromaan ilmus sama aasta septembris. Järgnenud aastatel ilmus mitu Tiit Sepa põnevus- ja kriminaalromaani, mille peategelased olid kunstnik Hinno ja tema armsam salapolitseinik Synne. 
2006. aastal kirjutas ta krimisarja "Kelgukoerad" avaosa "Kiusamine koolis".
Tiit Sepa juhendas kohalikku luuleklubi.
Tiit Sepa hukkus ööl vastu 22. maid 2017 kodus toimunud tulekahjus.
Matthias Siegmann

Matthias Siegmann (1607 Altenhaus Magdeburgi lähedal, Brandenburgi mark – 1696 Tallinn) oli Eesti vaimulik.
Siegmann immatrikuleeriti 2. mail 1629 Wittenbergi ülikooli. Oli 4. oktoobrini 1635 Salzwedeli (asub praeguse haldusjaotuse järgi Saksi-Anhalti liidumaal).
Oli arvatavasti juba aastast 1636–1640 Haapsalu Püha Johannese koguduse adjunktõpetaja (Heinrich Lindemanni abiline vaimulikus ametis), aastal 1641 (andis ametivande 11. mail 1641) sama koguduse abiõpetaja, aastatel 1641–1657 sama koguduse õpetaja. Piiskopi visitatsioonil aastal 1639 nõuti hingekarjaselt, et ta õpetaks Stahli manuaali alusel katekismuse viit peatükki, palveid ja pihisõnu ning kuidas neid hiljem palvetes kasutada. Kõrvaldati 12. veebruaril 1657 ametist kui fanaatik ja "impos mentis" (aru kaotanud). Tema sooviks oli kõik rahvad ühte usku liita, oli tugevalt mõjutatud sünkretismi ideoloogiast. Läks Saksamaale, kus kulutas ära kogu oma varanduse ja pöördus seejärel Eestimaale tagasi. Kutsuti aastal 1667 Anna koguduse abiõpetajaks tingimusel, et ei jutlusta enam oma usulisi vaateid. Oli Anna koguduse abiõpetaja aastatel 1667–1680. Andis seejärel vanaduse tõttu koguduse teenimise üle väimehele Johannes Victorinus Boretiusele ning elas ise Tallinnas. Ta maeti 9. juulil 1696 Tallinna Niguliste kirikusse.
Isiklikku.
Tema väimees Johannes Victorinus Boretius oli Anna koguduse adjunktõpetaja, Saarde Katariina koguduse õpetaja, Rõuge Maarja koguduse õpetaja, hooldades ka Vastseliina Katariina kogudust.
Neeme Kuningas

Neeme Kuningas (sündinud 14. oktoobril 1955 Kilingi-Nõmmes) on eesti lavastaja ja laulja.
Elukäik.
Kuningas on lõpetanud 1973. aastal Kilingi-Nõmme Keskkooli ning 1979. aastal Tallinna Riikliku Konservatooriumi klassikalise laulu erialal ja 1984. aastal Moskva Riikliku Teatrikunsti Instituudi lavastaja erialal.
1976. aastal asus ta Estonia teatris tööle koorilauljana, hiljem töötas seal lavastaja (1984–1994), ooperistuudio õpetaja, peanäitejuhi ja pealavastaja (1994–2001) ametikohal. Hooajast 2002/2003 kuni 2014. aastani oli ta rahvusooperi Estonia peaprodutsent. 
Aastatel 2016–2018 oli ta Venemaal Krasnojarski Ooperi- ja Balletiteatri pealavastaja.
Ta on muusikalavastajana loonud üle 80 ooperi-, opereti-, muusikali- ja tantsulavastuse Eestis, Skandinaavias, Saksamaal, Prantsusmaal, Leedus, Venemaal, Hiinas ja mujal.
Aastatel 1989–1999 oli ta ühtlasi Eesti Muusika- ja Teatriakadeemia Ooperistuudio õppejõud. Lühemat aega on ta õppejõuna töötanud ka Göteborgi Teatri- ja Muusikakõrgkooli Ooperistuudios (1993), Pekingi Keskkonservatooriumi Ooperistuudios (1998) ja Helsingi Sibeliuse Akadeemia Ooperistuudios (2002).
2023. aasta seisuga on Neeme Kuningas ettevõtte WL Estonia OÜ konsultant/partner. Ta korraldab meistriklasse ja kultuurikoolitusi suurettevõtetele ja haridusasutustele ning annab individuaalset esinemiskunstialast nõu näiteks Äripäeva Äriplaani ning Pärnu Konverentside tippjuhtidest esinejatele.
Isiklikku.
Neeme Kuninga ema on Valli Kuningas. Abikaasa Tiina Kuningas on pikka aega töötanud muusikaajakirjanikuna Eesti Rahvusringhäälingu Klassikaraadios. Neil on muusikaga tegelevad lapsed Marten Kuningas, Lisanna Kuningas ja Tanel Kuningas.
Meistriliiga (täpsustus)

Meistriliiga võib tähendada mitut liigat:
Ipswich Town FC

Ipswich Town Football Club on Inglismaa jalgpalliklubi, mis tegutseb Ipswichis. See mängib Inglismaa kõrgliigas Premier League.
Ipswich Town on tulnud korra Inglismaa meistriks (hooajal 1961–62). Hooaegadel 1980–81 ja 1981–82 on saadud Inglismaa kõrgliigas teine koht. Hooajal 1977–78 võideti Inglismaa karikas ja hooajal 1980–81 UEFA karika.
2023. aastal tõusis Ipswich Town Inglismaa tugevuselt kolmandast liigast League One esiliigasse ja aasta hiljem kohe kõrgliigasse. Enne hooaega 2024/25 mängis Ipswich Town Inglismaa Premier League'is viimati hooajal 2001/02.
Ipswich Towni suurim rivaal on Norwich City. Kahe klubi vaheline rivaliteet on tuntud "East Anglia derbyna".
Praegune meeskond.
"Seisuga 30. august 2024"
Kadri Pihla

Kadri Pihla (aastast 2015 Kadri Vaultier; sündinud 7. augustil 1976) on eesti lumelaudur.
Ta on esimene eestlane, kes on pääsenud X Gamesi võistlusele.
Ta on esimene eestlane, kes jõudis lumelauakrossi FIS MK-etapil finaali. Veebruaris 2011 sai ta Kanadas Stonehamis 11. koha. Märtsis 2011 saavutas ta Itaalia MK-etapil 16. koha.
Barnsley FC

Barnsley Football Club on 1887. aastal loodud jalgpalliklubi Inglismaal Barnsleys. See mängib Inglismaa jalgpalli tugevuselt teises liigas Football League Championship.
Hooajal 1909–10 kaotas Barnsley FA Cupi finaalis kordusmängus Newcastle Unitedile 2:0 (esimene mäng lõppes 1:1 viigiga). Ülejärgmisel hooajal võitis klubi karika, alistades finaalis (taas kordusmängus) West Bromwich Albioni (esimene mäng - viik 0:0).
1997–98 on ainus hooaeg, mil on mänginud Inglismaa kõrgliigas.
Klubi koduväljak on Oakwell, mis mahutab 23 287 inimest.
Praegune koosseis.
"Seisuga 1. juuli 2019"
Bradford City AFC

Bradford City Association Football Club on Inglismaa jalgpalliklubi, mis mängib tugevuselt kolmandas liigas Football League One. Klubi on võitnud Inglismaa karika (1911). Bradford on mänginud aastatel 1908–1922 ja 1999–2001 Inglismaa kõrgliigas.
Ajalugu.
Jalgpalliklubi asutati Bradfordis 1903. aastal. Jalgpalliklubi asutamine tõi West Riding of Yorkshire'i alternatiivi ragbi kõrvale. Kohe valiti klubi The Football League'i teise liigasse, vahetades välja Doncaster Roversi. Klubi kodustaadioniks sai Valley Parade, kus peetakse oma kodumänge siiani. Peter O'Rourke'i juhtimisel jõudis klubi 1908 kõrgemasse liigasse ja 1911 karikavõistluste finaali, kus alistati korduskohtumises Newcastle United. Inglismaa jalgpall liigasüsteemi kolmandal ja neljandal tasandil püsiti kuni hooajani 1985–1986. Sel ajal tabasid klubi rahalised raskused. 1985 toimus klubi kodustaadionil tulekahju, kus hukkus 56 inimest. Hooajal 1998–1999 õnnestus klubil lõpuks jõuda kõrgliigasse, Premier League'i. Esimesel hooajal kõrgliigas püsiti, kuid järgmisel sealt langeti. Aastal 2000 jõuti Euroopa klubide võistlustele Intertoto Cup, kuid poolfinaalis kaotati Peterburi Zenitile.
2004 tabasid klubi taas rahalised raskused ja klubi langes madalamasse liigasse. Klubi päästeti küll pankrotist, kuid 2007 langeti The Football League'i madalamasse liigasse. Alles hooajal 2012–2013 jõuti kõrgemasse liigasse.
Staadion.
Klubi kodustaadion on Valley Parade, mis ehitati 1886 ragbiklubile Manningham. Algselt mahutas staadion 18 000 pealtvaatajat. Staadioni laiendati aastate jooksul ja 1911 mahutas see 39 146 pealtvaatajat. Valley Parade hävis peaaegu täiekult tulekahjus 1985. aastal, mil hukkus 56 inimest. Pärast seda tehti staadionil ümberehitus. Praegu mahutab staadion 25 136 pealtvaatajat.